Hej Peter.

Mange tak for den spændende artikel. Det vil være fantastisk, hvis de nævnte batterier bliver så gode, som der er lagt op til. I øjeblikket googler jeg ofte ordet Tesla, da der er snak om, at Tesla kommer med en batteri-nyhed til "battery-day". Og dette bliver måske i maj måned, hvis vi er heldige.

Jeg har tidligere i dag skrevet et brev med nogle spørgsmål til en forsker/fagmand, der har forsket i superkondensatorer. Mig bekendt kan disse oplades betydelig hurtigere end almindelige batterier. Ulempen er at de vist ikke kan indeholde lige så meget energi pr rumfang eller pr vægt som almindelige batterier.

Men måske kan man kombinere et lille eller mellemstort batteri med en superkondensator. Dette har jeg og måske også andre haft ideer til i flere år.. Så kan man lade det almindelige batteri op til daglige ture. Og hvis man af og til skal meget lange ture, kan man lade bilen / superkondensator hurtigt op ude i byen. OM det er en god eller dårlig ide har jeg dog ikke viden til at vurdere. Jeg skal først have svar fra denne forsker om jeg er på gale vej eller om det er en god ide.

Du ønskes en god weekend.

Kærlig hilsen Jan Hervig Nielsen